Britanya

Kining maong artikulo kabahin sa rehiyon sa Britanya. Alang sa ubang gamit, tan-awa ang Bretagne (pagtino).

Ang Bretagne (Breton: Breizh; Gallo: Bertaèyn) usa sa 26 ka mga rehiyon sa nasod sa Pransiya. Kini gitibuok sa mga departamento sa Côtes-d'Armor, Ille-et-Vilaine, Morbihan ug Finistère.

Ang Bretagne anaa mahimutang sa usa ka dakong peninsula sa amihanang-kasadpan sa nasod, taliwala sa Kanal sa Inglatera sa amihanan ug sa Bahiya sa Biscay sa habagatang. Ang kapital nga dakbayan niini mao ang Rennes.

 Teritoryo 
Otsenta porsento (80%) sa kanhi duchy ug lalawigan sa Brittany nahimong sakop sa teritoryo sa kasamtangang rehiyon sa Bretagne. Ang laing 20% sa maong lalawigan mao ang departamento sa Loire-Atlantique nga karon sakop sa rehiyon sa Pays-de-la-Loire. Ang kapital sa maong rehiyon mao ang Nantes, ang kapital kaniadto sa duke sa Brittany.

Usa sa mga rason nganong ang Brittany gibahin ngadto sa duha ka rehiyon mao ang paglikay sa suyaay taliwala sa Rennes ug Nantes. Bisan kon ang Nantes ang nahimong kapital sa duke hangtod sa ika-16 nga siglo, sa Rennes magtigom ang mga sakop sa parlement, ang korte suprema sa hustisya, taliwala sa 1560 hangtod 1789. Ang Rennes mao usab ang administratibong kapital panahon sa intendente sa Brittany gikan sa 1689 hangtod sa 1789.

Sa dihang ang mga rehiyon sa Pransiya gimugna, nadesisyonan kaniadtong 1941 nga bahinon ang Brittany ngadto sa duha ka rehiyon: Bretagne nga ang Rennes maoy kapital, ug laing rehiyon kang kansang kapital mao ang Nantes. Ang ikaduhang rehiyon mao ang Pays-de-la-Loire ("kayutaan sa Loire"), nga gilakipan sa pila ka mga historikal nga lalawigan (Anjou, Maine, ubp.).

May pipila ka tawo sa Brittany nga buot hiusahon pagbalik ang Britanny pinaagi sa pagbalik sa Loire-Atlantique sa Bretagne, apan kini nagtangag sa pangutana kon asang dakbayan (Rennes o Nantes) ang himoong kapital.

 Tan-awa usab 
 Talaan sa mga kodigo postal sa Brittany

Mga sumpay sa gawas
  Rehiyonal nga konseho sa Bretagne
  FrenchEntree-Brittany 
  AngloINFO Bretagne
  Photographic library Ille-et-Vilaine ''